[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2.12.2008

COM(2008) 834 végleges

Módosítástervezet az Európai Parlament, a Tanács és a Bizottság között megkötött, a költségvetési fegyelemről és a pénzgazdálkodás hatékonyságáról és eredményességéről szóló

2006. május 17-i intézményközi megállapodáshoz

(előterjesztő: a Bizottság)

INDOKLÁS

Az élelmiszer- és nyersanyagárak közelmúltbeli alakulása aggályokat vet fel, különösen a fejlődő országokra gyakorolt hatásuk tekintetében. A Bizottság a fejlődő országok gyorsan emelkedő élelmiszeráraihoz kapcsolódóan új gyorsreagálási eszköz létrehozását javasolta (COM(2008)0450 – 2008/0149(COD).

Miután megvizsgálták a 4. fejezethez rendelt kiadások átcsoportosításának lehetőségét és más rendelkezésre álló eszközök (Stabilitási Eszköz, rugalmassági eszköz) esetleges felhasználását, megállapították, hogy az eszköz finanszírozására a sürgősségi segélyre képzett tartalék az egyik alkalmas eszköz.

Mivel a sürgősségi segélyre képzett tartalék 2008. évre fennmaradó összege nem elegendő az élelmiszer-eszköz szükségleteinek finanszírozásához, emelésre van szükség annak érdekében, hogy a tartalékból hozzá lehessen járulni az élelmiszer-eszköz finanszírozásához.

A sürgősségi segélyre képzett tartalék éves összegét 221 millió euróban határozták meg változatlan árakon a pénzügyi keret teljes időtartamára. A Tanács és az Európai Parlament megállapodott abban, hogy az összeget – kivételesen és egy alkalommal – 2008-ban (jelenértéken) 479 218 millió euróra kell emelni.

Ezért az intézményközi megállapodásnak a sürgősségi segélyre képzett tartalék éves összegének meghatározásáról szóló 25. pontját ennek megfelelően módosítani kell.

Módosítástervezet az Európai Parlament, a Tanács és a Bizottság között megkötött, a költségvetési fegyelemről és a pénzgazdálkodás hatékonyságáról és eredményességéről szóló

2006. május 17-i intézményközi megállapodáshoz

Az Európai Parlament, az Európai Unió Tanácsa és az Európai Közösségek Bizottsága,

mivel:

(1) Az élelmiszer- és nyersanyagárak közelmúltbeli alakulása aggályokat vet fel, különösen a fejlődő országokra gyakorolt hatásuk tekintetében. A Bizottság a fejlődő országok gyorsan emelkedő élelmiszeráraihoz kapcsolódóan új gyorsreagálási eszköz létrehozását javasolta[1], és a költségvetési hatóság két ága a 2008. november 21-i egyeztető ülésen megállapodott, hogy az eszköz finanszírozásának egy részét a sürgősségi segélyre képzett tartalékból biztosítják.

(2) Mivel a sürgősségi segélyre képzett tartalék 2008. évre fennmaradó összege nem elegendő az élelmiszer-eszköz szükségleteinek finanszírozásához, emelésre van szükség annak érdekében, hogy a tartalékból hozzá lehessen járulni az élelmiszer-eszköz finanszírozásához.

(3) A kivételes helyzet orvoslása érdekében a sürgősségi segélyre képzett tartalékot– kivételesen és egy alkalommal – 2008-ban jelenértéken 479 218 millió euróra kell emelni.

(4) A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás 25. pontját ennek megfelelően módosítani kell,

a következőképpen határozott:

A 25. pont első albekezdése a következő mondattal egészül ki:

„Ezt az összeget 2008-ban kivételesen jelenértéken számítva 479 218 millió euróra kell növelni.”

Kelt Brüsszelben, -án/-én.

az Európai Parlament részéről a Tanács részéről a Bizottság részéről

az elnök az elnök az elnök

[1] COM(2008)0450 – 2008/0149(COD).